|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-42/2016-02/5  Датум: 17.05.2016. године  Немањина 22-26  Б е о г р а д |

**Одговор 2 на захтев за додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15, у даљем тексту: ЗЈН) достављамо вам Одговор 2 на захтев за додатним информацијама или појашњењима у вези са припремањем понуде у поступку јавне набавке мале вредности набавке услуга - Израда пројектно техничке документације за постављање туристичке саобраћајне сигнализације на територији Републике Србије, ЈНМВ 7/2016.

###### ПИТАЊЕ 1: Имајући у виду чињеницу да је процењена вредност ове јавне набавке 1.750.000,00 динара (податак из Плана јавних набавки за 2016. годину), зашто се тражи тако велика вредност до сада изведених истих или сличних услуга (пословни капацитет) – вредност од 7.000.000,00 динара без ПДВ? Уобичајено је, и такве су препоруке законодавца да се тражи максимално двострука вредност од процењене.

ОДГОВОР 1: Наручилац остаје при услову који је дефинисан Конкурсном документацијом. У складу са чланом 77. став 2. тачка 1) ЗЈН, минимални **годишњи** приход који се тражи од понуђача не сме бити већи од двоструке процењене вредности јавне набавке, осим у изузетним случајевима када је то неопходно због посебних ризика повезаних са предметом јавне набавке. Сходно примени одредаба овог члана, Наручилац је у оквиру услова за испуњавање пословног капацитета, захтевао од понуђача да **у претходне 3 (три) године** (2013, 2014, и 2015 година), има уредно релизована најмање три уговора о изради пројектно техничке документације за постављање туристичке саобраћајне сигнализације укупне вредности од најмање 7.000.000,00 динара без ПДВ.

###### ПИТАЊЕ 2: Обзиром да је пројектом обухваћена и туристичка сигнализација за означавање међународне бициклистичке руте „Савска рутаˮ, да ли ће се на име референци признати и пројекти из области бициклистичког саобраћаја?

ОДГОВОР 2: Признаће се израда пројектно техничке документације за постављање туристичке саобраћајне сигнализације за означавање бициклистичке руте.

У складу са горе наведеним, Наручилац ће одговор на питање објавити на Порталу јавних набавки и на интернет страници Наручиоца [www.mtt.gov.rs](http://www.mtt.gov.rs)